MIISAMBO YA MBANGILO | NKUNYI KOODI MULOMBEENE KUPETA KUSAMBIBWA?
Booso bwetu twi na lukalo lwa kusambibwa
Otentekyesha paboodi mupone mufuko obe ki mukinga su? Pangi boodi mutshokokye mboko sunga kutapika mu makunungu. We kutentekyesha namu mushindo ubaadi aukusamba nyin’obe su? Baadi mukusuule kwilonda na nkwanyina bandaje. Boodi odidi, kadi pa mwanda wa bishima byaye bya kalolo na bibaadi akusemuna, boodi opusha bibuwa. Yaya nsaa boodi musambibwe mu muwa oobe.
Anka nsaa yatwende na kukula, nshaleelo anyishaa kwela bukopo. Myanda ayende na kutama, na kusambibwa akwende namu na kupeela. Myanda ya bantu bakulu i mpa na bukopo kwakula, nkusemuna kwa nyin’obe sunga kwanyina kwa bandaje ta nkulombeene kwiyipwa nya. Tubande kutala bino bileshesho.
Tobandile kupusha bi lukalakashi lwa kushimisha mudimo su? Julian akula’shi nsaa ibaabadi bamubingye ku mudimo, uno mwanda ubaadi umutabukye mmutwe. Baadi eyipusha’shi: ‘Nalombasha nkalo ya ba mu nshibo yande naminyi? Bwakinyi bakata ba mudimo babamono’shi ntshi na muulo, aku namu napu kufuba munda mwa bipwa bibungi?’
Pangi we mukalakashwe pa mwanda wa eyibakishi dyenu ditshibikye. Raquel apatuula’shi: “Pabaadi mulume ande mundekye munda mwa myeshi 18, napushishe bubi bukile. Naadi mupushe nka bu eshimba dyande dibatanyika pabidi. Naadi mukyengye kumbidi mpa na mu binangu. Bibaadi abinkalakasha ngofu.”
Pangi we kwikala na mukumbo ushi’aupanda. Ingi nsaa we kupusha nka bibapushishe Yoobo, baadi mwidile’shi: “Ntakôkanga namu, ntakyebe kwikadidîla na muw’ami.” (Yoobo 7:16, EEM) Pangi we kwipusha nka bu Luis, ungi Yaya e na bipwa 80, bambile’shi: “Ingi nsaa napushaa’shi nkwete kutengyela nka penda lufu.”
Pangi namu nyi ndufu lwa muntu oodi mufule alukutakula bwa kukimba kusambibwa. Robert akula’shi: “Pabafwile mwan’ande a nkumpala ku masaku a ndekye batembele kaalo, mwanda wa nkumpala ubaadi unfikile mu binangu kuleka kulangwila. Kunyima napushishe kinyongwa, kinyongwa kyabapwandikisha mu Bible na lupete lula alukusaana mwita.”
—Luka 2:35.
Robert, Luis, Raquel, na Julian babapetele kusambibwa ku ino nkalakashi ya mu nshaleelo aabo. Babapetele Muntu ebuwa mulombeene kwibasamba
lua_Latn bem_Latn bem_Latn kon_Latn bem_Latn bem_Latn bem_Latn bem_Latn cjk_Latn bem_Latn